Avainsanat

Tiivistelmä



Avainsanat

1. Ennakkoratkaisukysymykset - Yhteisöjen tuomioistuin - Kansalliset tuomioistuimet - Näiden keskinäinen toimivalta

(ETY:n perustamissopimuksen 177 artikla)

2. Maatalous - Valuutan tasausmaksut - Tarkoitus - Yhteisten markkinajärjestelyjen yhtenäishintajärjestelmän säilyttäminen - Kansallisten markkinoiden lisäsuoja - Soveltumattomuus

(Neuvoston asetus (ETY) N:o 974/71)

3. Maatalous - Valuutan tasausmaksut - Vahvistaminen - Johdetut tuotteet - Perustuotteeseen sovellettavan tasausmaksun vaikutuksen laskeminen - Komission harkintavalta - Rajat

(Neuvoston asetuksen (ETY) N:o 974/71 2 artiklan 2 kohta)

4. Maatalous - Valuutan tasausmaksut - Vahvistaminen - Johdetut tuotteet - Perustuotteeseen sovellettavan tasausmaksun vaikutuksen laskeminen - Laskentaperuste - Huomioon otettavan hinnan valitseminen - Komission harkintavalta - Rajat

(Neuvoston asetuksen (ETY) N:o 974/71 2 artiklan 2 kohta; komission asetus (ETY) N:o 652/76)

5. Maatalous - Valuutan tasausmaksut - Vahvistaminen - Johdetut tuotteet - Perustuotteeseen sovellettavan tasausmaksun vaikutuksen laskeminen - Enimmäismäärää koskeva sääntö - Johdettujen tuotteiden tasausmaksujen summa ylittää perustuotteen tasausmaksun - Ei hyväksyttävissä

(Neuvoston asetuksen (ETY) N:o 974/71 2 artiklan 2 kohta; komission asetus (ETY) N:o 652/76)

6. Ennakkoratkaisukysymykset - Pätevyyden arvioiminen - Asetuksen julistaminen pätemättömäksi - Vaikutukset - Perustamissopimuksen 174 artiklan toisen kohdan soveltaminen vastaavasti

(ETY:n perustamissopimuksen 174 artiklan toinen kohta ja 177 artikla)

Tiivistelmä

$$1. Vaikka kansallisten tuomioistuinten asiana on niiden ja yhteisöjen tuomioistuimen välisen tehtäväjaon mukaisesti ETY:n perustamissopimuksen 177 artiklan soveltamiseksi päättää, onko esitetyillä kysymyksillä merkitystä asian kannalta, yhteisöjen tuomioistuimella on kuitenkin valtuudet erottaa kansallisen tuomioistuimen sille toimittamasta aineistosta ne yhteisön oikeuden alaan kuuluvat oikeudelliset seikat, jotka oikeudenkäynnin kohteen huomioon ottaen edellyttävät tulkintaa tai pätevyyden arvioimista.

2. Valuutan tasausmaksujen käyttöönoton pääasiallisena tarkoituksena on yhtenäishintajärjestelmän säilyttäminen maatalouden markkinajärjestelyissä, koska kyseinen yhtenäishintajärjestelmä muodostaa, ottaen huomioon maataloustuottajien elintason säilyttämistä ja markkinoiden vakauttamista koskevat kyseisten järjestelyjen tavoitteet, perustan maataloustuotteiden vapaalle liikkuvuudelle yhteisössä. Tasausmaksujen käyttöönoton tarkoituksena ei ole eikä saa olla maataloushintatasoa koskevan lisäsuojan antaminen jonkin yksittäisen jäsenvaltion markkinoille suhteessa muihin jäsenvaltioihin, koska tällainen tavoite olisi yhteensopimaton tavoitellun yhtenäisyyden kanssa.

3. Komission tehtävänä on ratkaista perustuotteelle vahvistetun valuutan tasausmaksun asetuksen (ETY) N:o 974/71 2 artiklan 2 kohdassa tarkoitetun ja niiden tuotteiden hintoihin, joiden hinta määräytyy perustuotteen hinnan mukaan, kohdistuvan vaikutuksen laskemiseen liittyvät tekniset ja taloudelliset kysymykset. Tällöin komission on säilytettävä niiden tasausmaksujen järjestelmä, jotka sen tehtävänä on kyseisellä alalla vahvistaa, tietyllä tavalla johdonmukaisena ja vähintään tietyssä määrin avoimena. Vaikka komissiolla on tältä osin laaja harkintavalta jopa niin, että se voi tehdä kiinteitä arvioita, tällä toimivallalla on kuitenkin rajansa. Niinpä jos käytetystä laskentatavasta seuraa, että jalostettuihin tuotteisiin sovelletaan järjestelmällisesti tasausmaksuja, joista aiheutuva rasitus tai niistä mahdollisesti saatava hyöty on jatkuvasti suurempi kuin on tarpeen perustuotteeseen sovellettavan tasausmaksun vaikutuksen huomioon ottamiseksi, kyseisistä maksuista annettujen säännösten tarkoituksena ei voida enää katsoa olevan jäsenvaltioiden valuuttakurssien heilahteluista aiheutuvien vaikutusten kumoaminen. Tällöin komissio ei enää toimi sille asetuksessa (ETY) N:o 974/71 myönnetyn toimivallan rajoissa.

4. Komissiolle jalostettuihin tuotteisiin sovellettavien tasausmaksujen laskentatavan osalta myönnetyn harkintavallan tarkoituksena ei ole mahdollistaa kyseiselle toimielimelle tietyn tuotantoalan taloudellisen tilanteen huomioon ottamista vaan se, että se voi tehdä asetuksessa (ETY) N:o 974/71 asetetuissa rajoissa arvion perustuotteisiin sovellettavien tasausmaksujen vaikutuksesta jalostettujen tuotteiden hintoihin.

Ottaessaan huomioon kyseiseen tilanteeseen kuulumattomia seikkoja ja vahvistaessaan jalostetun tuotteen tasausmaksuja perustuotteen interventiohinnan perusteella vähentämättä siitä tuotantotukea samalla, kun muiden samasta perustuotteesta valmistettujen tuotteiden, joille ei ole säädetty myönnettäväksi tuotantotukea, tasausmaksut lasketaan myös perustuotteen interventiohinnan perusteella, komissio näin ollen ylittää sen toiminnalle edellä mainitussa asetuksessa asetetut rajat. Samoin on asia, jos se ottaa sellaisen tuotteen, jonka hinta määräytyy perustuotteen hinnan mukaan, tasausmaksun vahvistamisperusteena käyttöön eri hinnan kuin se hinta, jota se käyttää perustuotteen tasausmaksun laskennassa.

5. Komissio ei saa ottaa sellaisten samasta perustuotteesta valmistettujen tuotteiden osalta, joiden hinta määräytyy perustuotteen hinnan mukaan, käyttöön sellaista valuutan tasausmaksujen laskentamenetelmää, jota käyttäen tietystä perustuotteen määrästä tietyllä valmistusmenetelmällä jalostamalla saaduille eri tuotteille vahvistettujen valuutan tasausmaksujen summa muodostuisi selvästi suuremmaksi kuin kyseiselle perustuotteen määrälle vahvistettu valuutan tasausmaksu.

6. ETY:n perustamissopimuksen 174 artiklan toisen kohdan määräystä, jonka mukaan yhteisöjen tuomioistuin voi todeta, mitä sen mitättömäksi julistaman asetuksen vaikutuksia on pidettävä pysyvinä, sovelletaan samoin oikeusvarmuutta koskevin perustein, joihin kyseinen määräys perustuu, vastaavasti niiden tuomioiden

osalta, joissa yhteisöjen tuomioistuin julistaa asetuksen pätemättömäksi 177 artiklan nojalla.